ข้อบังคับของประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ(ฉบับที่ ๒)พ.ศ. ๒๕๖๒ โดยที่เป็นการสมควรปรับปรุงข้อบังคับของประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิพ.ศ. ๒๕๖๑ ให้เหมาะสมอาศัยอำนาจตามความในมาตรา ๓๗ แห่งพระราชบัญญัติระเบียบข้าราชการฝ่ายตุลาการศาลยุติธรรมพ.ศ. ๒๕๔๓ ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายตุลาการศาลยุติธรรม (ฉบับที่ ๗) พ.ศ. ๒๕๖๑ ประธานศาลฎีกาโดยความเห็นชอบของคณะกรรมการบริหารศาลยุติธรรม (ก.บ.ศ.) ออกข้อบังคับไว้ดังต่อไปนี้ข้อ ๑ ข้อบังคับนี้เรียกว่าข้อบังคับของประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ(ฉบับที่ ๒) พ.ศ. ๒๕๖๒ข้อ ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้เพิ่มนิยามคำว่าระบบอิเล็กทรอนิกส์ ต่อจากนิยามคำว่า บัตรเลือก ในข้อ ๔ ของข้อบังคับของประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิพ.ศ. ๒๕๖๑ระบบอิเล็กทรอนิกส์ หมายความว่า ระบบการเลือกกรรมการตุลาการศาลยุติธรรมผู้ทรงคุณวุฒิที่ดำเนินการผ่านระบบอิเล็กทรอนิกส์ตามที่สำนักงานศาลยุติธรรมกำหนดข้อ ๔ ให้เพิ่มความต่อไปนี้เป็นหมวด๔ การเลือกกรรมการตุลาการศาลยุติธรรมผู้ทรงคุณวุฒิด้วยระบบอิเล็กทรอนิกส์ส่วนที่ ๑ วิธีการเลือก ข้อ ๓๕ ถึงข้อ ๔๐ ส่วนที่ ๒ การประมวลผลและประกาศผล ข้อ ๔๑ ถึงข้อ ๔๒ ของข้อบังคับของประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิพ.ศ. ๒๕๖๑หมวด ๔การเลือกกรรมการตุลาการศาลยุติธรรมผู้ทรงคุณวุฒิด้วยระบบอิเล็กทรอนิกส์ ส่วนที่ ๑วิธีการเลือก ข้อ ๓๕ ภายใต้บังคับข้อ ๑๐ และข้อ ๒๖ เลขานุการคณะกรรมการตุลาการศาลยุติธรรม อาจจัดให้มีการเลือกกรรมการตุลาการศาลยุติธรรมผู้ทรงคุณวุฒิด้วยระบบอิเล็กทรอนิกส์ก็ได้ข้อ ๓๖ นอกจากหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิที่กำหนดไว้เป็นการเฉพาะในหมวดนี้ให้นำหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิตามมาตรา ๓๖(๒) ที่กำหนดในหมวด ๒ และการเลือกกรรมการตุลาการศาลยุติธรรมผู้ทรงคุณวุฒิตามมาตรา๓๖ (๓) ที่กำหนดในหมวด ๓ มาใช้บังคับโดยอนุโลม แล้วแต่กรณีข้อ ๓๗ ระบบอิเล็กทรอนิกส์ที่ใช้ในการเลือกต้องมีคุณสมบัติอย่างน้อย ดังต่อไปนี้(๑) มีระบบรักษาความปลอดภัยที่น่าเชื่อถือ(๒) คะแนนที่ได้รับระหว่างดำเนินการเลือกด้วยระบบอิเล็กทรอนิกส์ต้องเป็นความลับไม่มีผู้ใดรู้ผลคะแนนล่วงหน้า(๓) ต้องไม่สามารถทราบได้ว่าข้าราชการตุลาการคนใดลงคะแนนเลือกผู้ใด(๔) รายงานผลการตรวจนับคะแนนได้ทันทีเมื่อสิ้นสุดระยะเวลาดำเนินการเลือกข้อ ๓๘ ให้เลขานุการคณะกรรมการตุลาการศาลยุติธรรมประกาศให้มีการเลือกกรรมการตุลาการศาลยุติธรรมผู้ทรงคุณวุฒิด้วยระบบอิเล็กทรอนิกส์พร้อมทั้งกำหนดระยะเวลาตรวจสอบรายชื่อผู้มีสิทธิเลือกกรรมการตุลาการศาลยุติธรรมผู้ทรงคุณวุฒิและระยะเวลาการเลือกกรรมการตุลาการศาลยุติธรรมผู้ทรงคุณวุฒิด้วยข้อ ๓๙ ให้ข้าราชการตุลาการซึ่งมีสิทธิเลือกและประสงค์จะลงคะแนนตรวจสอบรายชื่อและข้อมูลส่วนบุคคลผ่านระบบอิเล็กทรอนิกส์หากพบว่าไม่มีรายชื่อหรือข้อมูลส่วนบุคคลไม่ครบถ้วนหรือไม่ถูกต้อง ให้ผู้นั้นแจ้งเลขานุการคณะกรรมการตุลาการศาลยุติธรรมเพื่อดำเนินการให้เพิ่มรายชื่อหรือแก้ไขข้อมูลส่วนบุคคลให้ครบถ้วนหรือถูกต้องภายในระยะเวลาที่กาหนดตามข้อ๓๘ ตามหลักเกณฑ์และวิธีการที่เลขาธิการสำนักงานศาลยุติธรรมกำหนดข้อ ๔๐ ให้ข้าราชการตุลาการซึ่งมีสิทธิเลือกและประสงค์จะลงคะแนนเข้าระบบอิเล็กทรอนิกส์เพื่อดำเนินการเลือกกรรมการตุลาการศาลยุติธรรมผู้ทรงคุณวุฒิภายในระยะเวลาที่กำหนดตามข้อ๓๘ ตามหลักเกณฑ์และวิธีการที่เลขาธิการสำนักงานศาลยุติธรรมกาหนด ทั้งนี้ ให้ถือตามเวลาของระบบอิเล็กทรอนิกส์ส่วนที่ ๒การประมวลผลและประกาศผล ข้อ ๔๑ ให้คณะกรรมการดำเนินการเลือกกรรมการตุลาการศาลยุติธรรมผู้ทรงคุณวุฒิเข้าระบบอิเล็กทรอนิกส์เพื่อดำเนินการให้มีการประมวลผลคะแนนการเลือกกรรมการตุลาการศาลยุติธรรมผู้ทรงคุณวุฒิตามหลักเกณฑ์และวิธีการที่เลขาธิการสำนักงานศาลยุติธรรมกำหนดข้อ ๔๒ การดำเนินการตามข้อ ๔๑ ให้กระทำโดยเปิดเผยและเมื่อทราบผลผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิแล้ว ให้ประธานคณะกรรมการดาเนินการเลือกกรรมการตุลาการศาลยุติธรรมผู้ทรงคุณวุฒิประกาศชื่อผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิต่อหน้าผู้ซึ่งอยู่ณ สถานที่ที่ทำการประมวลผลแล้วปิดประกาศรายชื่อบุคคลดังกล่าวไว้ ณ สถานที่นั้นด้วยพร้อมทั้งส่งประกาศรายชื่อผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิไปยังเลขาธิการสำนักงานศาลยุติธรรมภายในวันนั้นหรือวันถัดจากวันทราบผลนั้นเป็นอย่างช้าประกาศ ณ วันที่ ๑๗ พฤษภาคม พ.ศ. ๒๕๖๒ชีพ จุลมนต์ประธานศาลฎีกาพิไลภรณ์/ผู้จัดทำ๑๐ กรกฎาคม๒๕๖๒/ผู้ตรวจ๒๕๖๒[๑] ราชกิจจานุเบกษาเล่ม ๑๓๖/ตอนที่ ๖๖ ก/หน้า ๕/๑๗ พฤษภาคม ๒๕๖๒